CELEX: 62008CA0035
Language: el
Date: 2009-10-15 00:00:00
Title: Υπόθεση C-35/08: Απόφαση του Δικαστηρίου (τρίτο τμήμα) της 15ης Οκτωβρίου 2009 [αίτηση του Finanzgericht Baden-Württemberg (Γερμανία) για την έκδοση προδικαστικής αποφάσεως] — Grunstücksgemeinschaft Busley και Cibrian Fernandez κατά Finanzamt Stuttgart-Körperschaften (Ελεύθερη κυκλοφορία των κεφαλαίων — Ακίνητα — Φόρος εισοδήματος — Έκπτωση ζημιών από εκμίσθωση ακινήτου από το φορολογητέο εισόδημα ενός υποκείμενου στον φόρο — Εφαρμογή φθίνουσας απόσβεσης επί του κόστους κτήσεως ή κατασκευής — Ευνοϊκότερη φορολογική μεταχείριση των στο εθνικό έδαφος κειμένων ακινήτων)

5.12.2009   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 297/7
            
         Απόφαση του Δικαστηρίου (τρίτο τμήμα) της 15ης Οκτωβρίου 2009 [αίτηση του Finanzgericht Baden-Württemberg (Γερμανία) για την έκδοση προδικαστικής αποφάσεως] — Grunstücksgemeinschaft Busley και Cibrian Fernandez κατά Finanzamt Stuttgart-Körperschaften
   (Υπόθεση C-35/08) (1)
   
   (Ελεύθερη κυκλοφορία των κεφαλαίων - Ακίνητα - Φόρος εισοδήματος - Έκπτωση ζημιών από εκμίσθωση ακινήτου από το φορολογητέο εισόδημα ενός υποκείμενου στον φόρο - Εφαρμογή φθίνουσας απόσβεσης επί του κόστους κτήσεως ή κατασκευής - Ευνοϊκότερη φορολογική μεταχείριση των στο εθνικό έδαφος κειμένων ακινήτων)
   2009/C 297/03
   Γλώσσα διαδικασίας: η γερμανική
   
      Αιτούν δικαστήριο
   
   Finanzgericht Baden-Württemberg
   
      Διάδικοι στην υπόθεση της κύριας δίκης
   
   Grundstücksgemeinschaft Busley και Cibrian Fernandez
   
      κατά
   
   Finanzamt Stuttgart-Körperschaften
   
      Αντικείμενο
   
   Αίτηση εκδόσεως προδικαστικής αποφάσεως — Finanzgericht Baden-Württemberg — Ερμηνεία των άρθρων 18 και 56 της Συνθήκης ΕΚ — Εθνική ρύθμιση περί φορολογίας εισοδήματος, κατά την οποία ζημίες από εκμίσθωση ακινήτων και εκμίσθωση σχετικών με αυτά δικαιωμάτων μπορούν να εκπίπτουν μόνο σε σχέση με κείμενα στο εθνικό έδαφος ακίνητα, ευνοϊκότερη δε ρύθμιση περί αποσβέσεως ισχύει μόνο γι αυτά τα ακίνητα.
   
      Διατακτικό
   
   Το άρθρο 56 ΕΚ αποκλείει νομοθετική ρύθμιση κράτους μέλους περί φορολογίας εισοδήματος η οποία εξαρτά το δικαίωμα των φυσικών προσώπων που κατοικούν και υπόκεινται πλήρως στον φόρο στο εν λόγω κράτος μέλος να επωφελούνται τόσο της εκπτώσεως από το φορολογητέο εισόδημα ζημιών προερχόμενων από εκμίσθωση ακινήτου κατά το έτος που προέκυψαν οι ζημίες όσο και της εφαρμογής φθίνουσας απόσβεσης στο πλαίσιο του υπολογισμού των εσόδων από ένα τέτοιο ακίνητο από την προϋπόθεση να κείται το συγκεκριμένο ακίνητο στο εν λόγω κράτος μέλος.
   
      (1)  ΕΕ C 92 της 12.4.2008.